บาทเปิด 30.78 บาทต่อดอลลาร์ ทรงตัว
เงินบาทเปิดตลาด 30.78 บาทต่อดอลลาร์ ทรงตัว แต่แนวโน้มแข็งค่า จับตาตัวเลขเงินเฟ้อสหรัฐฯ
10 มี.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 30.78 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 30.78 บาท/ดอลลาร์ เช้านี้เงินบาทยังทรงตัวจากท้ายตลาดเมื่อวาน แต่วันนี้คาดว่าจะมีแนวโน้มไปในทิศทางที่แข็งค่า เนื่องจากดอลลาร์สหรัฐเริ่มอ่อนค่าลง หลังจากอัตราผลตอบแทนพันธบัตรสหรัฐอ่อนตัวลง โดยปัจจัยสำคัญที่ต้องติดตาม คือ การรายงานตัวเลขเงินเฟ้อของสหรัฐในเดือนก.พ. และผลการประมูลพันธบัตรสหรัฐอายุ 10 ปี
นักบริหารเงิน คาดว่า วันนี้เงินบาทจะเคลื่อนไหวในกรอบ 30.70-30.85 บาท/ดอลลาร์